b'\n_START_ARTICLE_\nWindows Neptune\n_START_SECTION_\nNovosti\n_START_PARAGRAPH_\nNeptune je po izgledu skoraj identi\xc4\x8den Windows 2000, a je prinesel tudi nekatere novosti, npr. Po\xc5\xbearni zid za internetne in omre\xc5\xbene povezave, ki je bil kasneje integriran v Windows XP kot Po\xc5\xbearni zid Windows. Predstavil je tudi prijavni zaslon, podoben tistemu ki je bil kasneje vklju\xc4\x8den v Windows XP. Neptune je med drugim eksperimentiral tudi s popolnoma novo funkcijo, imenovano Activity Centres (Centri za aktivnosti), ki so se prvi\xc4\x8d pojavili v preizkusnih gradnjah Windows ME. Kasneje so jih opustili v obeh, Windows ME in Windows XP. Iz preizkusne gradnje Windows ME je pri\xc5\xa1el tudi Help Centre (Center za pomo\xc4\x8d), a je zaradi zgodnjega stanja, v katerem je bil Neptune, skoraj popolnoma nefunckionalen.\n_START_SECTION_\nNadgrajevalni hro\xc5\xa1\xc4\x8d\n_START_PARAGRAPH_\nKo vstavimo namestitveni CD z Windows Neptune v ra\xc4\x8dunalnik z name\xc5\xa1\xc4\x8denim Windows XP, se poka\xc5\xbee sporo\xc4\x8dilo: Ta CD-ROM vsebuje novej\xc5\xa1o izdajo Windows kot ta, ki jo trenutno uporabljate. \xc5\xbdelite namestiti Neptune? Windows XP je bil izdan leta 2001, Neptune pa 1999. Razlog za to napako je razli\xc4\x8dica jedra: Neptune ima razli\xc4\x8dico 5.50, medtem ko ima XP razli\xc4\x8dico 5.1, kar ga navidezno naredi starej\xc5\xa1ega kot Neptune, \xc4\x8deprav v resnici ni. Isto se zgodi \xc4\x8de vstavimo Neptunov CD v \xc5\xbee name\xc5\xa1\xc4\x8den Neptune.'